钦定古今图书集成/明伦汇编/闺媛典/第050卷 > 邵某妻薛氏
## 钦定古今图书集成/明伦汇编/闺媛典/第050卷 > 邵某妻薛氏

按《苏州府志》：“薛氏，昆山银工女，嫁县小吏邵某。洪武
初，邵坐法当死，送京师。氏年二十，垢面莫能掩其丽。
将行，押卒见而悦之，谓邵曰：‘若欲生致都下盍使事
我，否则促死’。邵惧曰：‘如命’。乃密呼氏语故，氏佯应曰：
‘诺’。乃盛备酒馔饲邵。至暮，遂自缢于粉阁中。邻里葬
之，冢在西湓渎村彭氏菜园中，即其粉阁也。郑文康”
作传，今入《祀典》。

===胡原妻钱氏===按《苏州府志》：“钱氏，太仓人，胡原妻。洪武间，原戍云南，
窜还，事觉，坐弃市。钱谓之曰：‘君万里归，为妾耳。今君
死，妾生何为’！至夜分，抱乳子泣曰：‘吾不能保汝矣’。遂
自缢，年二十有八。袁华为作传。”